বেগম জিয়া গত সপ্তাহে তাঁর কাঁচপুরের জনসভায় বলেছেন, সুন্দরবনের দুর্ঘটনা পরিকল্পিত। সুন্দরবনে এখন আর পশুপাখি থাকবে না, প্রতিবেশী দেশে পালিয়ে যাবে। আর যে ট্যাঙ্কারে তেল বহন করা হয়েছে ওটা অয়েল ট্যাঙ্কার ছিল না, ছিল বালুর ট্যাঙ্কার। তিনি বলেন, পরিবেশ দূষণের এ ঘটনায় সুন্দরবনের জীববৈচিত্র্য ধ্বংস হবে। এ সরকার শুধু মানুষখেকো নয়, পশুপাখি খেকোও। ওরা সারা বাংলাদেশ খেয়ে ফেলতে চায়।… সুন্দরবন বিশ্ব ঐতিহ্যর অংশ। অথচ সরকার এই সম্পদ প্রতিবেশী দেশের হাতে তুলে দিতে ষড়যন্ত্র করে সেখানে তেলের জাহাজ ডুবিয়ে দিয়েছে। এতে এখানের সকল সম্পদের ওপর প্রতিবেশী দেশের অধিকার প্রতিষ্ঠা হবে।’